પોતાના બાળકને તેની બહુમુખી પ્રતિભાઓની રૂબરૂ કરાવવા એ દરેક માતાપિતાની ફરજ છે. જેમકે વિજ્ઞાન, કલા, રમતગમત અને સેવાકાર્ય. બાળકોની દૃષ્ટિ વિશાળ બને અને સમજનાં મૂળ ઊંડાં બને તે જોવાની માતાપિતાની ફરજ છે. પ્રત્યેક બળક એક નિશ્ચિત પ્રકૃતિ અને મૂળભૂત વિચારધારા સાથે જ જન્મ્યું છે, જે કોઈના બદલવાથી બદલાઈ જવાની નથી. માતાપિતાનું કામ તેમને સ્વપ્ન માટે પ્રેરિત કરવાનું છે, પરંતુ બાળકોમાં ખોટી આશા જગાવવી નહીં જોઇએ. બાળકો સમક્ષ એક સ્વપ્ન રાખીને તેમને સદ્‌માર્ગે ચાલવા માટે પ્રેરિત કેવી રીતે કરવા? આ પ્રશ્ન અત્યારના લગભગ મોટાભાગના માતાપિતાની સામે હોય છે.